Tiedote

Julkaisuvapaa: maanantai 16.5.2016 9.00

**Vedensäästöyritys tuplaa henkilöstönsä Taalerin vauhdittamana**

**Suomen johtava vedensäästöpalveluyritys Envera Oy saa uuden omistajan, kun Taalerin Kiertotalousrahasto ostaa 20% yrityksen osakekannasta. Taalerin osakkuus mahdollistaa osaltaan Enveran vahvan kasvusuunnitelman toteuttamisen.**

Tällä hetkellä 20 henkilöä Espoossa, Tampereella ja Oulussa työllistävä Envera avaa toimipisteet Turkuun ja Tukholmaan seuraavan vuoden aikana. Enveran tavoitteena on nousta Pohjoismaiden johtavaksi kiinteistöjen vedensäästöpalveluiden toimittajaksi vuoteen 2020 mennessä. Kasvunäkymää tukevat toimiva Fiksuvesi-konsepti ja kyvykäs johtotiimi.

”Taalerin osakkuus vauhdittaa Enveran vahvaa kasvua. Rekrytoimme tiimiimme seuraavan vuoden aikana 20 innostunutta vastuunkantajaa kehittymään vedensäästön huippuasiantuntijoiksi”, kertoo Envera Oy:n toimitusjohtaja Henri Kajula.

“Fiksuvesi-palvelu vähentää turhaa vedenkäyttöä ja kaikki sidosryhmät hyötyvät. Konsepti on todettu Suomessa toimivaksi ja se on nyt kansainvälistymiskelpoinen. Envera istuu sijoituskohteena erinomaisesti Taalerin Kiertotalouteen, koska on fiksua ansaita resurssien säästämisestä. On hienoa päästä Enveran johdon kanssa vauhdittamaan yhtiön kasvutarinaa”, toteaa sijoitusjohtaja Tero Luoma Taaleri Kiertotalousrahastosta.

Lisätietoja:

Toimitusjohtaja Henri Kajula, 045 631 6186, [henri.kajula@fiksuvesi.fi](mailto:henri.kajula@fiksuvesi.fi)

Sijoitusjohtaja Tero Luoma, 050 344 9993, [tero.luoma@taaleri.com](mailto:tero.luoma@taaleri.com)

**Envera lyhyesti**

Envera Oy on vedensäästöalan palveluyritys, jolla on toimipisteet Espoossa, Tampereella ja Oulussa. Kaksikymmentä vedensäästöalan ammattilaista työllistävä yritys palvelee satoja taloyhtiöitä ja Suomen johtavia kiinteistönomistajia säästäen niiden vedenkulutuksessa keskimäärin yli 20 %.

[www.fiksuvesi.fi](http://www.fiksuvesi.fi)

**Taaleri lyhyesti**

Taaleri on finanssitalo, jonka emoyhtiö Taaleri Oyj:n osake on listattu Nasdaq Helsinki Oy:n ylläpitämälle pörssilistalle. Taaleri tarjoaa varainhoito- ja rahoituspavleluita institutionaalisille sijoittajille, yrityksille sekä yksityishenkilöille. Taaleri-konserni koostuu emoyhtiö Taaleri Oyj:stä sekä neljästä liiketoiminnallisesti tytäryhtiöstä: Taaleri Varainhoito Oy ja sen tytäryhtiöt, Taaleri Pääomarahastot Oy ja sen tytäryhtiöt, Taaleri Sijoitus Oy sekä Vakuutusosakeyhtiö Garantia. Lisäksi Taalerilla on osakkuusyhtiö Fellow Finance Oyj, joka tarjoaa vertaislainapalveluja.

Konsernissa on yli 180 työntekijää. Toimipisteet sijaitsevat Helsingissä, Tampereella, Turussa, Porissa, Oulussa, Istanbulissa ja Nairobissa. Taalerilla oli 2015 lopussa hallinoitavia varoja 3,9 miljardia euroa ja varainhoidon asiakkaita 3 500. Taaleri Oyj:llä on yli 2000 osakkeenomistajaa. Taalerin toiminta on Finanssivalvonnan valvomaa.

Lisää tietoa yrityksestämme ja palveluistamme:

[www.taaleri.com](http://globenewswire.com/Tracker?data=FnPqJEjQcN9Fo4eDhrJCHdzv4lyhS0QKs-10HKfBYaqbABPh3B5-dJLzMAtLa-8CZ098oF3f1KfrDVPibJT8uJQwVEVQ853fFUkvQrNrYdzpE-Bm2sywoLSDQgWZS9Fh)  
[www.fellowfinance.fi](http://globenewswire.com/Tracker?data=FnPqJEjQcN9Fo4eDhrJCHdzv4lyhS0QKs-10HKfBYartdHsv9lQXwy_bL5lwJ8ZIuxULhXFmlJWDqANkUQvRmAtBW63DWhxmTv_9kKD8ZiA0Cz9qrULUlFCm-Yv4ml0g-n1wUTi7CFxs6UZ1JkE5CQ%3D%3D)  
[www.garantia.fi](https://globenewswire.com/news-release/2016/03/10/818531/0/fi/www.garantia.fi)